2011 年阿拉伯之春引起世界嘅關注
亦都引起其他國家獨裁政府嘅警覺性
佢哋擔心運動會蔓延
為咗應對
佢哋加強對社會運動人士、
記者同異議分子嘅監控
佢哋驚呢班人會喺自己國家裏面
引發一場革命
一個巴林出名嘅社運人士
被政府拘捕同虐待
佢話，問話嘅人俾佢睇
佢電話嘅通話內容同短訊內容
當然
政府能夠截聽電話同埋短訊
早已經唔係咩秘密
正因為係咁
好多社運人士都避免用電話
佢哋會用类似 Skype 嘅工具
因為佢哋認為咁樣就唔會俾人截聽到
但佢哋錯啦
从前幾年開始
已經有好多公司向政府提供監控技術
尤其係
俾政府可以入侵監察對象電腦嘅科技
由佢哋以前喺線路中間一半截聽通訊
改為宜家直接入侵你嘅電腦
启动你嘅網絡攝錄機、麥克風
盜取你電腦裡邊嘅文件
當埃及政府喺 2011 年倒台時
社運人士搜查咗秘密警察嘅辦公室
喺好多文件裏面
發現一份嚟自 Gamma International
旗下子公司 Gamma Corporation 嘅文件
Gamma International 係一間德國公司
佢研發監控軟件同埋剩係向政府售卖
值得注意嘅係
大部分政府本身係冇能力開發呢啲軟件
更細規模嘅政府更加冇
咁樣嘅資源同人才
因此
西方企業好樂意提供呢啲工具同技術
以換取收入
Gamma 只係其中一間咁樣嘅公司
我亦都要強調事實上 Gamma
從來冇賣軟件俾埃及政府
佢哋有寄過報價嘅發票
但係埃及從來冇買過
好明顯
埃及政府係用紧 Gamma 嘅免費試用版
（笑聲）
呢個截圖係嚟自 Gamma 銷售推廣嘅片
佢哋喺呢個比較簡潔流暢嘅影片裏面強調
其實警察坐喺冷氣辦公室
就能夠遙控地監控著某人
而被監聽嘅人係唔知情嘅
你知嗎？
網絡攝錄機嘅燈唔會著
唔會有嘢話你知個麥克風被人開咗
呢位係 Gamma International 嘅董事總經理
Martin Muench
佢出現過喺好多相裏邊
呢張係我最鍾意嘅
我哋放大佢嘅網絡攝錄機
可以見到有一張細黐紙
黐咗喺攝錄機度
佢知道有咩監控係可能發生嘅
所以好明顯佢唔希望咁樣嘅嘢
發生喺佢自己身上
Martin 話
佢希望佢嘅軟件
可以用嚟捉恐怖分子
或者搵出戀童癖嘅藏身之處
當然
佢都承認呢個軟件賣咗俾政府之後
佢哋點樣用就唔知啦
全世界好多伺服器都裝咗 Gamma 個軟件
好多伺服器都有驚人嘅追蹤紀錄
同埋好多都違反人權
佢哋真係做到銷售全球化
Gamma 唔係唯一一個咁嘅公司
好似我話齋
呢個係一個價值五十億美元嘅行業
呢行嘅另一間大公司係
義大利嘅 Hacking Team
今日嚟講
呢家公司做嘅匯報可能係最簡潔流暢
佢哋整嘅宣傳片非常有吸引力
我一陣間會播出嚟
令你哋感受下呢間公司嘅軟件有幾勁
以及係佢哋係點樣向政府推銷呢件產品
(影片嘅聲音)
錄音︰你想睇你監控對象睇梗啲乜
(音樂)
你要攻擊你個對象
[「當你監控對象喺度上網、
交換文件、收短訊、過境」]
你必須要攻入好多唔同嘅平台
[「Windows, OS X, iOS, Android,
Blackberry, Symbian, Linux」]
你必須要克服加密嘅問題以獲取相關資料
[「Skype 以及已加密嘅通話
目標位置、短訊、 關係、
網頁瀏覽、錄音及影片」]
隱形而冇被偵測到
[「對任何保護系統都有抗禦能力」]
[「隱藏嘅資料收集設施」]
遍佈全國
[「一個設施可以監控數以千計嘅目標」]
正係我哋做嘅嘢
講者：如果頭先講嘅嘢係虛構
噉就幾搞笑啦
但事實上
駭客團隊嘅軟件係賣俾全世界嘅政府
舉個例
舊年我哋至知摩洛哥政府
一直用呢個科技監控記者
好多國家都有類似嘅情況
所以
駭客團隊都留意
美國司法管轄地方嘅市場
舊年左右呢間公司
喺維珍妮亞州或者馬里蘭州
開設銷售辦公室
仲請咗一名發言人
佢哋有參與監控業界嘅研討會
執法官員都有出席
佢哋有喺研討會度發言
我覺得最得意嘅係
佢哋今年初喺其中一個
有關執法嘅會議裏面贊助咗休息時間
我唔可以好肯定咁話你知駭客團隊
有冇賣咗佢哋嘅科技俾美國政府
但我可以話俾你聽
如果佢哋冇賣到
唔係因為佢哋冇努力推銷
正如我之前所講
冇資源開發軟件嘅政府
會買呢啲上咗架嘅監控軟件
正因為咁
你會見到，譬如，突尼斯政府
可能會同德國政府一樣用同一款軟件
佢哋都係買貨架上嘅軟件
美國聯邦調查局 FBI
有筆預算去研發佢哋
自己一套嘅監控技術
於是呢幾年嚟
我嘗試搵出
FBI 有冇真係入侵
同埋點樣入侵監控對象嘅電腦
我有個朋友喺電子領域基金會度做
呢個基金會一個民間組織
佢哋攞咗好多 FBI 嘅文件
裏邊寫低 FBI 下一代嘅監聽科技會係點
呢啲文件大多數內容都俾人大執過
但若果我放大熒幕上面嘅嘢
你會見到呢行字：
遠端營運單位
當我第一次見到呢樣嘢
我從來未聽過呢個單位
我已經研究咗監控呢樣嘢超過六年啦
但我由未聽過呢個單位
於是我上網搵
最後我搵到答案
就係我上 Linkedin
一個求職者嘅社交網站嗰時
嗰度有好多美國政府嘅前合約僱員
佢哋都曾經都喺
呢個遠端營運單位裏面做
佢哋仲係履歷上面詳細描述
佢哋做呢份工嗰陣做過啲乜
(笑聲)
我將呢啲資料
交俾一個我識得同信得過嘅
華爾街日報記者
佢聯絡咗一啲前執法人員
佢哋喺背後承認同證實
FBI 的確有一個專責單位
入侵監控對象嘅電腦
好似 Gamma 同駭客團隊噉
FBI 都有能力
遙控啟動網絡攝錄機、麥克風
去偷文件、攞上網紀錄、電腦檔案
政府入侵電腦係一個大問題
恐怖分子、戀童癖嘅人
毒販、記者同埋從事人權運動嘅人
全部都用同一款電腦
嗰度冇專為毒販而設嘅電話
冇專為記者而設嘅手提電腦
我哋都係梗用同一種科技
咁代表咗
政府有能力入侵真正壞人嘅電腦
同時政府都有能力入侵我哋嘅電腦
所以全世界嘅政府都好鍾意用呢種技術
佢哋鍾意將監控當係一種執法工具
但啲人從來冇辯論過呢樣嘢
喺美國，我生活嘅國家
國會從來冇聽證過
或者冇通過任何嘅法律
明確授權政府使用呢種技術
鑒於監控力量之大同埋有可能被濫用
我哋必須要有一場公開辯論
等公眾知道呢回事
多謝晒
(掌聲)